2. कानपुर का पूरा क्षेत्र मेरे लिए काफी जाना-पहचाना है।यहाँ आकर बहुत सी यादें ताजा हो जाती हैं।अपनी स्कूल और कॉलेज की शिक्षा मैंने कानपुर में ही पूरी की है।कानपुर विश्वविद्यालय से बी.कॉम और एलएलबी की पढ़ाई करके मैंने ‘दिल्ली बार काउंसिल’ की सदस्यता ली और वकालत शुरू की।अधिवक्ता के दायित्वों के बोध ने, व्यक्तिगत, सामाजिक और सार्वजनिक जीवन में मेरा सदैव मार्गदर्शन किया है। पहले बिहार के राज्यपाल और अब राष्ट्रपति के रूप में ‘संविधान और विधि का परिरक्षण, संरक्षण और प्रतिरक्षण करने और भारत की जनता की सेवा और कल्याण में निरत रहने’ के दायित्व को निभाने में मुझे अपने अधिवक्ता के रूप में प्राप्त ज्ञान और अनुभवों से बहुत सहायता मिलती है।